ADRIÀ DUCH CONTINUARÀ A L'IBERSOL CBT - Club Bàsquet TarragonaClub Bàsquet Tarragona
Home / EBA / ADRIÀ DUCH CONTINUARÀ A L’IBERSOL CBT
EBA 30 de juliol de 2018 , by CBT-Editor2 Sense comentaris a ADRIÀ DUCH CONTINUARÀ A L’IBERSOL CBT 171
Segona temporada per al jugador de Castelló al club blau
Segueixen les renovacions al Club Bàsquet Tarragona, el darrer jugador en confirmar que continuarà al club un any més ha sigut Adrià Duch, l’escorta nascut a Castelló fa 23 anys tornarà a formar part de la primera plantilla blava. Adrià Duch es va formar a les categories inferiors del Valencia Bàsquet, va debutar a lliga EBA de la mà del club taronja i es va convertir en un dels triplistes més perillosos de la competició. Després, Adrià Duch va fer el salt a LEB Plata amb l’UPB Gandia, tot i que no van aconseguir la permanència Duch va anotar 7,6 punts per partit. La temporada passada va arribar al Club Bàsquet Tarragona, l’inici de temporada va ser molt bo per al jove escolta, però una lesió de turmell va truncar la seva bona temporada, va estar fora de les pistes tres mesos, el seu retorn va ser més complicat, tot i així va acabar sent un dels millors anotadors de l’equip, amb 10,9 punts en els 17 partits jugats. Adrià és un escolta de 185cm d’altura, un tirador pur, capaç de llençar a cistella des de qualsevol lloc de la pista, a més també té una bona visió de joc que li permet fer jugar als seus companys i trobar sempre l’opció encertada. Una incorporació que haurà de ser clau per al joc ofensiu dels tarraconins.
Adrià Duch ha fet les seves primeres declaracions després de la renovació “estic molt content d’estar aquí un any més. L’any passar vaig estar molt bé aquí a Tarragona, tota la gent del club em va tractar de meravella” ha comentat el jugador. A més, Adrià Duch també ha valorat molt positivament el fet que el club estigui apostant per una línia continuista respecte a l’equip de l’any passat “sembla que continuarem molts dels jugadors de l’any passat, crec que és molt important perquè estem molt preparats dins la pista i ens portem molt bé fora. Això també es nota al rendiment de l’equip” ha dit. Per últim, Adrià Duch s’ha mostrat molt ambiciós de cara a la nova temporada “tant els jugadors com el club estem preparats per a fer un pas endavant respecte de l’any passat i fer una gran temporada”.
Amb Adrià Duch ja són cinc jugadors confirmats: Dani Tugores, Dani Fernández, Ferran Torres, Pape Mbaye i Adrià Duch. Quatre renovacions i un vell conegut per començar a confeccionar un equip que haurà de competir per les primeres posicions de la competició.
« Previous Article PAPE MBAYE UN ANY MÉS A L'IBERSOL CBT
Next Article » EL CAPITÀ CONTINUARÀ DE BLAU UN ANY MÉS